DA Den Europæiske Unions Tidende C 230/7

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

(2008/C 230/07)

Sag nr.: XA 264/07

Medlemsstat: Estland

Region: Estland

Støtteordningens benævnelse eller navnet på den virksomhed, der modtager en individuel støtte: Newcastle` haiguse likvideerimise kulude katmine Abja Muna OÜ-le

Retsgrundlag: Loomatauditõrje seadus (RT I 1999, 57, 598; 97, 861; 2000, 82, 526; 2001, 3, 4; 88, 531; 93, 566; 2002 13, 80; 61, 375; 63, 387; 96, 566; 2004, 19, 135; 34, 236; 2005, 37, 286; 61, 477; 2006, 21, 162; 2007, 1,1; 12, 66; 11, 114)

Vabariigi Valitsuse 1. augusti 2000. a määrus nr 260

Eriti ohtlike loomataudide ennetamise ja tõrjega seotud kulude hüvitamise tingimused ja kord (RT I 2000, 64, 420; 2006, 31, 241)

Forventede årlige udgifter til ordningen eller det samlede individuelle støttebeløb, der ydes til virksomheden: Samlet beløb: 550 000 EEK

Maksimal støtteintensitet: Op til 100 %

Gennemførelsesdato: Den 10. oktober 2007

Ordningens eller den individuelle støttes varighed: Den 31. december 2007

Støttens formål: Støtten tildeles i overensstemmelse med artikel 10 i forordning (EF) nr. 1857/2006.

I overensstemmelse med artikel 10, stk. 1, i forordning (EF) nr. 1857/2996 tildeler landbrugsministeriet støtte til landmændene via veterinær- og fødevarekontrollen. I overensstemmelse med artikel 10, stk. 2, i forordning (EF) nr. 1857/2996 tildeler landbrugsministeriet støtte til veterinær- og fødevarekontrollen, der efterfølgende kompenserer landmændene for de påløbne omkostninger

Berørt(e) sektor(er): NACE-kode A00124 (fjerkræ)

Navn og adresse på den støttetildelende myndighed:

Põllumajandusministeerium Lai 39/41 EE-Tallinn 15056

Veterinaar- ja Toiduamet Väike-Paala 3 EE-Tallinn 11415

Websted: https://www.riigiteataja.ee/ert/act.jsp?id=1046235

Andre oplysninger: —

Sag nr.: XA 349/07

Medlemsstat: Italien

Region: Sardegna

Støtteordningens benævnelse: Legge regionale 11 marzo 1998, n. 8, articolo 23 (aiuti per i danni alla produzione agricola). Sostegno a favore degli allevatori per fronteggiare la scrapie degli ovicaprini — Indennizzi per la perdita di reddito — anni 2004-2007

Retsgrundlag: L.R. 11 marzo 1998, n. 8, articolo 23.

Deliberazione della giunta regionale n. 25/34 del 3 luglio 2007 recante «Legge regionale 11 marzo 1998, n. 8, articolo 23 (aiuti per i danni alla produzione agricola) — Sostegno a favore degli allevatori per fronteggiare la scrapie degli ovicaprini — Indennizzi per la perdita di reddito — anni 2004-2007 — Direttive di attuazione».

Deliberazione della giunta regionale n. 42/16 del 24 ottobre 2007: Modifica della deliberazione della giunta regionale n. 25/34 del 3 luglio 2007 recante «Legge regionale 11 marzo 1998, n. 8, articolo 23 (aiuti per i danni alla produzione agricola) — Sostegno a favore degli allevatori per fronteggiare la scrapie degli ovicaprini — Indennizzi per la perdita di reddito — Anni 2004-2007 — Direttive di attuazione»

Forventede årlige udgifter til ordningen: Det årlige fastsatte støttebeløb vedrørende indtægtstab i 2004, 2005, 2006 og 2007 er samlet på 2 000 000 EUR

Maksimal støtteintensitet: Den maksimale støtteintensitet er fastsat til 70 % af tabet, der beregnes under hensyntagen til værdien af manglende produktion, de af opdrætteren ikke dækkede nettoomkostninger (køb af foder og sundhedsudgifter), alt efter om det drejer sig om dyr med eller uden stamtavle. Der henvises til følgende detaljerede beregning:

Værdien af tabt mælkeproduktion pr. får/ged er blevet fastsat på basis af den gennemsnitlige fåremælkepris opgjort af ISMEA i 2006 til 0,57 EUR/liter anvendt på det sardinske fårs årsproduktion, i gennemsnit 180 l pr. får uden stamtavle og 220 l pr. får med stamtavle.

Værdien af tabt får/ged er gennemsnitligt anslået til 43 EUR under hensyntagen til en gennemsnitsvægt på 9-10 kg/dyr til en gennemsnitspris på 4,5 EUR/kg taget fra prislisten over slagtefår — markedspriser, som oprettelsen af ISMEA-databanken er baseret på, fra november og december 2006.

Den afsættelige produktion for et dyr består af mælkeproduktionens værdi plus værdien af fåret/geden

Gennemførelsesdato: Støtten gælder alle voksne får og geder, der er blevet slagtet som følge af sundhedsmyndighedernes bestemmelser efter den 4. juli 2004

Ordningens varighed: December 2007

Målet med støtten: Støtten anvendes i overensstemmelse med artikel 10 i forordningen, og målet er at kompensere landbrugerne for produktionstab fra de får og geder, der har vist symptomer på scrapie, en degenererende sygdom der angriber centralnervesystemet i får og geder, og som er blevet slagtet som følge af sundhedsmyndighedernes bestemmelser

Berørt sektor: Animalsk produktion: får og geder

Den støttetildelende myndigheds navn og adresse:

Regione autonoma della Sardegna Assessorato dell'agricoltura e riforma agro-pastorale Via Pessagno, 4 I-09125 Cagliari

Websted: Beslutning nr. 25/34 af 3. juli 2007:

http://www.regione.sardegna.it/documenti/1_72_20070703165033.pdf

Bilaget hertil:

http://www.regione.sardegna.it/documenti/1_72_20070703165715.pdf

Beslutning nr. 42/16 af 24. oktober 2007, der ændrer beslutning nr. 25/34 af 3. juli 2007:

http://www.regione.sardegna.it/documenti/1_72_20071024111304.pdf

Bilaget hertil:

http://www.regione.sardegna.it/documenti/1_72_20071024111334.pdf

Andre oplysninger: Da det ikke er muligt at diagnosticere scrapie i levende dyr, for der findes ikke nogen test, der kan afsløre sygdommen, kan sygdommen kun formodes ved undersøgelse af kliniske symptomer, medens de bekræftende undersøgelser hovedsageligt foretages på hjernen eller i mindre omfang på lymfeorganer udtaget fra det døde dyr.

Hvad angår sygdomskontrollen, foretages der, når sygdommen viser sig i husdyrbrugene, selektiv nedslagtning af de genetisk mest scrapie-udsatte dyr, foruden de øvrige restriktive bestemmelser som fastsat i Kommissionens forordning (EF) nr. 1492/2004 af 23. august 2004, der ændrer Europa-Parlamentets og Rådets forordning (EF) nr. 999/2001 for så vidt angår foranstaltninger til udryddelse af transmissible spongiforme encephalopatier hos kvæg, får og geder.

Navnlig i bilag VII til nævnte forordning (EF) nr. 999/2001 som ændret ved forordning (EF) nr. 1492/2004 reguleres indsættelsen af dyr i bedrifter, hvor der er blevet foretaget nedslagtning og fuldstændig destruktion af genetisk udsatte dyr, og foreskrives de genetiske egenskaber, som disse skal have, idet det er forbudt at indsætte dyr i bedrifterne, der ikke har de pågældende genetiske egenskaber.

Det præciseres, at den regionale myndighed for nylig har igangsat specifikke programmer, der dels skal forbedre de sardinske bestandes genetiske egenskaber, dels afhjælpe problemerne i forbindelse med genindsættelse med genetisk resistente dyr i de bedrifter, hvor der er sket nedslagtning.

Blandt de iværksatte programmer skal særlig nævnes »Regionalplanen for genetisk udvælgelse med henblik på resistens over for spongiforme encephalopatier i får for 2006«, indført på grund af den stadig hyppigere forekommende allel (ARR) af prionprotein, der giver genetisk baseret resistens over for transmissible spongiforme encephalopatier (TSE), og programmet for »Oprettelse og vedligehold af en dyrebestand til avl af homozygote væddere, der er resistente over for PrP, der primært skal anvendes i smitteramte besætninger«, specielt indført til avl af resistente homozygote væddere til brug i smitteramte besætninger.

På trods af disse programmers indførelse tager det lang tid at genoprette besætningerne, og således bedrifternes produktionspotentiale, før der opnås nogen virkning af deltagelse i programmerne, der først sker året efter nedslagtningen, og inden de unge dyr bliver produktive; det er desuden svært at finde genetisk hensigtsmæssige dyr på markedet til genoprettelse af besætningen med de fastsatte genetiske egenskaber.

I betragtning af vanskelighederne ved at erstatte dyrene i månederne efter nedslagtningen henviser produktionstabet, der beregnes efter beløbene anført under punktet »Maksimal støtteintensitet«, til en periode på et år, eftersom det sardinske får hovedsagelig opdrættes med henblik på mælkeproduktion, og fårenes mælkeproduktion på Sardinien er sæsonmæssig (fra januar til juli)

Stefania MANCA

Direttore Servizio Produzioni

Sag nr.: XA 356/07

Medlemsstat: Republikken Slovenien

Region: Območje Občine Selnica ob Dravi

Støtteordningens betegnelse: Državne pomoči za ohranjanje in razvoj kmetijstva in podeželja v občini Selnica ob Dravi 2007-2013

Retsgrundlag: Pravilnik o dodeljevanju državnih pomoči, pomoči de minimis in izvajanju drugih ukrepov razvoja podeželja v občini Selnica ob Dravi

Forventede årlige udgifter til ordningen eller det samlede individuelle støttebeløb, der ydes til virksomheden:

2007: 14 187 EUR

2008: 15 000 EUR

2009: 15 500 EUR

2010: 17 000 EUR

2011: 20 000 EUR

2012: 22 000 EUR

2013: 25 000 EUR

Maksimal støtteintensitet:

1. Investeringer i landbrugsbedrifter med henblik på primærproduktion:

— op til 50 % af de støtteberettigede omkostninger i ugunstigt stillede områder

— op til 40 % af de støtteberettigede omkostninger i andre områder

— op til 60 % af de støtteberettigede omkostninger i ugunstigt stillede områder og op til 50 % af de støtteberettigede omkostninger i andre områder, hvis investeringerne foretages af unge landbrugere inden fem år efter deres etablering.

Støtten ydes til investeringer i renovering af landbrugsanlæg og indkøb af udstyr til fremstilling af landbrugsprodukter, investeringer i varige afgrøder og forbedring af landbrugsarealer samt forvaltning af græsningsarealer.

2. Bevarelse af traditionelle bygninger:

— op til 100 % af de faktiske omkostninger i forbindelse med uproduktive værdier

— op til 60 %, eller op til 75 % i ugunstigt stillede områder, af de faktiske omkostninger i forbindelse med produktionsmidler på bedrifter, hvis investeringen ikke indebærer nogen forøgelse af bedriftens produktionskapacitet

— der kan ydes en supplerende støtte på op til 100 % til dækning af meromkostningerne ved anvendelse af traditionelle materialer, som er nødvendige for at bevare bygningers kulturværdi.

3. Støtte til betaling af forsikringspræmier:

— under hensyntagen til finansieringen fra statsbudgettet dækker kommunens støtte forskellen op til et støttebeløb på 50 % af de støtteberettigede udgifter til præmier til forsikring af afgrøder og høstudbytte og til forsikring af husdyr mod sygdom.

4. Støtte til jordfordeling:

— op til 100 % af de støtteberettigede retlige og administrative udgifter, herunder inspektionsomkostninger.

5. Støtte til fremme af produktion af kvalitetslandbrugsprodukter:

— op til 100 % af de støtteberettigede omkostninger; støtten skal ydes i form af subsidierede tjenesteydelser og må ikke omfatte direkte betaling af penge til producenter.

6. Teknisk bistand i landbrugssektoren:

— op til 100 % af omkostningerne til undervisning og uddannelse af landbrugere, konsulenttjenester og tilrettelæggelse af fora, konkurrencer, udstillinger, messer, publikationer, kataloger og websteder. Støtten skal ydes i form af subsidierede tjenesteydelser og må ikke omfatte direkte betaling af penge til producenter

Gennemførelsesdato: November 2007 (ingen støtte tildeles, inden de kortfattede oplysninger er offentliggjort på Europa-Kommissionens websted)

Ordningens eller den individuelle støttes varighed: Indtil den 31. december 2013

Støttens formål: Støtte til SMV

Henvisning til artikler i forordning (EF) nr. 1857/2006 og støtteberettigede omkostninger: Artikel 8-13 i forslaget til regler om statsstøtte og de minimis-støtte og gennemførelse af andre foranstaltninger for landdistriktsudvikling i kommunen Selnica ob Dravi omfatter foranstaltninger, der udgør statsstøtte i medfør af følgende artikler i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4: Investeringer i landbrugsbedrifter

artikel 5: Bevarelse af traditionelle landskaber og bygninger

artikel 12: Støtte til betaling af forsikringspræmier

artikel 13: Støtte til jordfordeling

artikel 14: Støtte til fremme af produktion af kvalitetslandbrugsprodukter

artikel 15: Teknisk bistand i landbrugssektoren

Berørt(e) erhvervssektor(er): Landbrug

Den støttetildelende myndigheds navn og adresse:

Občina Selnica ob Dravi Slovenski trg 4 SLO-2352 Selnica ob Dravi

Websted: http://www.izit.si/muv/index.php?action=showIzdaja&year=2007&izdajaID=421

(stran 859, št. predpisa 447)

Andre oplysninger: Ved foranstaltningen til betaling af præmier til forsikring af afgrøder og høstudbytte tages der højde for følgende ugunstige vejrforhold, der kan sidestilles med naturkatastrofer: forårsfrost, hagl, lynnedslag, brand som følge af lynnedslag, storme og oversvømmelser.

Kommunens forskrifter opfylder de krav i forordning (EF) nr. 1857/2006, der vedrører foranstaltninger, der skal træffes af kommunen, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten)

Jurij LEP

Borgmester i kommunen Selnica ob Dravi

Sag nr.: XA 363/07

Medlemsstat: Republikken Slovenien

Region: Območje občine Sv. Andraž v Slov. goricah

Støtteordningens benævnelse eller navnet på den virksomhed, der modtager en individuel støtte: Finančne intervencije v kmetijstvo v Občini Sv. Andraž v Slov. goricah

Retsgrundlag: Pravilnik o dodeljevanju državnih pomoči za ohranjanje in razvoj kmetijstva in podeželja v občini Sv. Andraž v Slov. goricah

Forventede årlige udgifter til ordningen eller det samlede individuelle støttebeløb, der ydes til virksomheden:

2007: 4 173 EUR

2008: 4 173 EUR

2009: 4 173 EUR

2010: 4 173 EUR

2011: 4 173 EUR

2012: 4 173 EUR

2013: 4 173 EUR

Maksimal støtteintensitet:

1. Investeringer i landbrugsbedrifter med henblik på primærproduktion:

— op til 50 % af de støtteberettigede omkostninger i ugunstigt stillede områder

— op til 40 % af de støtteberettigede omkostninger i andre områder

— op til 60 % af de støtteberettigede omkostninger i ugunstigt stillede områder hvis investeringerne foretages af unge landbrugere senest fem år efter etablering af bedriften. Unge landbrugere skal overholdende kravene til artikel 22 i forordning (EF) nr. 1698/2005.

Støtten gives i form af tilskud og medfinansiering af renter på lån.

Støtten ydes til investeringer i renovering af landbrugsanlæg (investeringer i afgrødebearbejdning og animalsk produktion) og drift af græsnings- og landbrugsarealer.

2. Støtte til betaling af forsikringspræmier:

— kommunens støtte dækker forskellen mellem bidraget til medfinansiering af forsikringspræmier fra statsbudgettet og op til 50 % af de støtteberettigede omkostninger til præmier til forsikring af afgrøder og produkter og til forsikring af husdyr mod sygdom.

3. Levering af teknisk support:

— op til 50 % af de støtteberettigede omkostninger til undervisning og uddannelse af landbrugere, konsulenttjenester, afholdelse af fora, konkurrencer, udstillinger og messer, publikationer, kataloger, websteder og formidling af videnskabelige data

— støtten ydes i form af statsstøttede ydelser og omfatter ikke direkte betalinger til producenter

Gennemførelsesdato: November 2007 (støtten vil ikke blive tildelt, før en sammenfattende oversigt er blevet offentliggjort på Europa-Kommissionens website)

Ordningens eller den individuelle støttes varighed: Indtil den 31. december 2013

Målet med støtten: Støtte til SMV

Henvisning til artikler i forordning (EF) nr. 1857/2006 og støtteberettigede omkostninger: Udkast til regler om bevilling af statsstøtte til bevarelse og udvikling af landbrugsområder og landdistrikter i Sv. Andraž v Slov. goricah kommune omfatter foranstaltninger, der udgør statsstøtte i medfør af følgende artikler i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4: Investeringer i landbrugsbedrifter

artikel 12: Støtte til betaling af forsikringspræmier

artikel 15: Teknisk bistand i landbrugssektoren

Berørt(e) økonomisk(e) sektor(er): Landbrug

Den støttetildelende myndigheds navn og adresse:

Občina Sv. Andraž v Slov. goricah Vitomarci 71 SLO-2255 Vitomarci

Websted: http://www.lex-localis.info/UradnoGlasiloObcin/VsebinaDokumenta.aspx?SectionID=97cd483c-ae75-4180-a84d-3f07f9000a7c

Andre oplysninger: Foranstaltningen til betaling af præmier til forsikring af afgrøder og høstudbytte omfatter følgende ugunstige vejrforhold, der kan henregnes under naturkatastrofer: forårsfrost, hagl, lynnedslag, brand som følge af lynnedslag, storme og oversvømmelser.

Kommunens forskrifter opfylder de krav i forordning (EF) nr. 1857/2006, der vedrører foranstaltninger, der skal træffes af kommunen, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten)

Franci KREPŠA

Borgmester